ບັນດາສະມາຊິກສະພາ ສຫລ ປະນາມການຕັດສິນລົງໂທດ ພວກນັກເຄື່ອນໄຫວ ໃນຮົງ ກົງ
ບັນດາສະມາຊິກຈາກທັງພັກເດໂມແຄຣັດ ແລະຣີພັບບລິກັນ ຢູ່ວໍຊິງຕັນ ໄດ້ສະແດງຄວາມໂກດແຄ້ນ ຕໍ່ການຕັດສິນລົງໂທດ ພວກນັກເຄື່ອນໄຫວ ເພື່ອປະຊາທິປະໄຕ ໃນຮົງກົງ.
ການຕັດສິນໃຈຂອງລັດຖະບານຮົງກົງ ທີ່ຈະຕັດສິນລົງໂທດຈຳຄຸກ ບັນດານັກ ເຄື່ອນ ໄຫວທີ່ສຳຄັນສາມຄົນ ໃນການຈັດການໂຮມຊຸມນຸມກັນ ທີ່ບໍ່ໄດ້ຮັບອະນຸ ຍາດ ໄດ້ຮັບ ການຕ້ອງຕິຈາກບັນດາສະມາຊິກສະພາສະຫະລັດຫຼາຍຄົນ ໃນວັນພຸດທີ່ຜ່ານມາ ພວກນັກເຄື່ອນໄຫວສະໜັບສະໜູນປະຊາທິປະໄຕ ທ້າວຈາຊົວ ວອງ (Joshua Wong) ນາງແອກແນັສ ຈາວ (Agnes Chow) ແລະທ້າວໄອແວນ ແລມ (Ivan Lam) ໄດ້ຖືກຕັດສິນໃຫ້ຕິດຄຸກໃນການຈັດ ປະທ້ວງ ທີ່ເກີດຂຶ້ນຢູ່ນອກກອງບັນຊາການໃຫຍ່ ຕຳຫຼວດໃນເຂດເມືອງວັນໄຈ (Wan Chai) ໃນເດືອນມິຖຸນາປີ 2019 ທ້າວອງ ໄດ້ຖືກຕັດສິນລົງໂທດໃຫ້ຕິດຄຸກ 13 ເດືອນເຄິ່ງ ຫຼັງຈາກໄດ້ຮັບສາລະພາບຜິດ ທັງສອງຂໍ້ຫາໃນການຍຸແຍ່ແລະຈັດການໂຮມຊຸມນຸມກັນທີ່ບໍ່ໄດ້ຮັບ ອະນຸຍາດ ນາງຈາວ ໄດ້ຖືກຕັດສິນລົງໂທດໃຫ້ຕິດຄຸກ 10 ເດືອນໃນການຍຸ ແຍ່ແລະເຂົ້າຮ່ວມການປະທ້ວງ ໃນຂະນະທີ່ທ້າວແລມ ໄດ້ຖືກຕັດສິນລົງໂທດ ຕິດຄຸກເຈັດເດືອນໃນຖານຍຸແຍ່ ແລະ ປະທ້ວງ ທ້າວວອງຊຶ່ງເປັນທີ່ຮູ້ກັນດີທີ່ສຸດໃນບັນດານັກເຄື່ອນໄຫວຈັດປະທ້ວງ ຢູ່ໃນຮົງ ກົງຕໍ່ຕ້ານ ການປາບປາມທັບມ້າງຂອງປັກກິ່ງ ສ່ວນນາງຈາວ ແລະທ້າວແລມ ໄດ້ເປັນສະມາຊິກ ຂອງກຸ່ມການເມືອງເດີໂມຊິສໂຕ (Demosisto) ຊຶ່ງໃນເວລາ ນີ້ໄດ້ຍຸບໄປແລ້ວ ບັນດາສະມາຊິກຈາກທັງພັກເດໂມແຄຣັດ ແລະຣີພັບບລິກັນ ຢູ່ວໍຊິງຕັນໄດ້ຕອບ ໂຕ້ດ້ວຍ ຄວາມໂກດແຄ້ນ ຕໍ່ການຕັດສິນລົງໂທດດັ່ງກ່າວ ປະທານສະພາຕໍ່າ ທ່ານນາງແນນຊີ ເພໂລຊີ ທີ່ສັງກັດພັກເດໂມແຄຣັດ ຈາກລັດຄາລິຟໍເນຍ ຮ້ອງ ການຕັດສິນ ຢູ່ໃນການຂຽນ ຖະແຫຼງການນັ້ນວ່າ “ເປັນທີ່ໜ້າຕື່ນຕົກໃຈ ”